افغان روپۍ

افغان روپۍ یا د افغانستان روپۍ د ۱۸۹۱ او ۱۹۲۳ کلونو ترمنځ د افغانستان اسعار وه.  

 شالید 

د افغانستان روپۍ په ۱۷۵۴ کال کي د افغان واکمن احمد شاه بابا لخوا په کار ولوېدل، خو په سیمه کي عمومي چلېدونکې روپۍ د لومړي ځل لپاره د شیرشاه سوري لخوا په شپاړسمه پیړۍ کي د سوریانو د امپراتورۍ پرمهال خپره سوه. همدارنګه هند او پاکستان د ۱۹۴۷ کال راهیسي لا هم د روپۍ په نوم پیسه پخپلو هیوادونو کي کاروي.

د ۱۸۹۱ کال څخه مخکي د سپینو زرو او مسو څخه جوړه سوې روپۍ   او د سرو زرو مهرونه چلېدل. د دې دریو فلزاتو ترمنځ د رکړي ورکړي ثابت نرخ نه وو، او بېلابیلو سیمو خپلي سکې پکار اچولي وې.

 د افغانستان روپۍ 

په ۱۸۹۱ کال کي د کابلي روپیو او کندهارۍ روپیو پر بنسټ یوه نوې پیسه رامنځ ته سوه، چي کارېدني یې په افغانستان د مخکنیو اسعارو ځای ونیوی.

افغان روپۍ په 60 پیسو ویشل سوې وه،  چي هره یو یې له 10 دینارو سره برابره وه. 

اوسنۍ افغانۍ په ۱۹۲۳ کال کي د روپیو پر ځای راښکاره سوه. 

 بانک نوټونه 

په افغانستان کي په ۱۹۱۹ کال کي د امان الله خان له تخت ته رسېدو وروسته د لومړي ځل لپاره د ۱، ۵، ۱۰، ۵۰ او ۱۰۰ روپیو په ارزښت د خزانې نوټونه چاپ او ټولني ته وروپېژندل سوه. ددې نوټونو سربېرن لیک د افغانستان په دویمه ملي ژبه دري باندي وو.

 سرچينې